2021. gada 28. aprīlī Rīkojums Nr. 280

Rīgā (prot. Nr. 36 42. §)

**Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 11.00.00 "Demogrāfijas pasākumi" uz Sabiedrības integrācijas fonda budžetu**

1. Pamatojoties uz likuma "Par valsts budžetu 2021. gadam" 53. pantu un Covid-19 infekcijas izplatības seku pārvarēšanas likuma 25. pantu, atbalstīt apropriācijas pārdali 330 000 *euro* apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 11.00.00 "Demogrāfijas pasākumi" uz Sabiedrības integrācijas fonda programmu 01.00.00 "Sabiedrības integrācijas fonda vadība", lai atbalstītu ģimenei draudzīgas vides veidošanu un īstenotu atklātu projektu pieteikumu konkursu nevalstiskajām organizācijām, tādējādi mazinot Covid-19 pandēmijas sekas, kas izraisījušas negatīvas izmaiņas ģimenēs.

2. Sabiedrības integrācijas fondam sagatavot un normatīvajos aktos noteiktajā kārtībā iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

Ministru prezidents A. K. Kariņš

Kultūras ministrs N. Puntulis